Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 1495

(1) A gépjárművek és gépjárműalkatrészek kereskedelmének további elősegítése, valamint a piacra jutási problémák felmerülése előtti kezelése érdekében a Felek megállapodnak abban, hogy együttműködnek és haladéktalanul konzultálnak egymással az e melléklet alkalmazását érintő bármely kérdésről. Megállapodnak arról, hogy – a (kereskedelem technikai akadályairól szóló) negyedik fejezettel összhangban – tájékoztatják egymást bármely olyan intézkedésről, amely befolyásolhatja az e melléklet hatálya alá tartozó termékek kereskedelmét. Kérésre valamennyi Fél kellő időben írásbeli választ ad bármely ilyen intézkedés tekintetében felmerülő észrevételekre és kérdésekre, és kész konzultációkat kezdeményezni az említett intézkedés tárgyában, annak érdekében, hogy kölcsönösen kielégítő eredményt próbáljon találni.

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes